****

**A Nagydobronyi Erdei Iskola és Kutatóbázis által ajánlott választható programok**

Amennyiben a felsorolt programok valamelyike felkeltette az érdeklődését, és szeretne egy csoporttal részt venni rajta, vegye fel a kapcsolatot az Erdei Iskola és Kutatóbázis vezetőjével, Molnár Attilával.

Elérhetőségek: telefon: +380961013427

email: molnar.attila@kmf.org.ua

***DNS kivonás***

Ajánlott korosztály: 9-11. osztály

Ajánlott időpont: egész évben

Időtartam: 2-3 óra

A DNS kivonás során a tanulók megismerkedhetnek az örökítőanyag élő szövetből való kivonásának egyik egyszerű módszerével.

***Csíranövény-teszt***

Ajánlott korosztály: 7-9. osztály

Ajánlott időpont: egész évben

Időtartam: 2x2 óra

A csíranövény-teszt a víz minőségének vizsgálatára szolgál, és az eredményeképp megtudhatjuk, hogy a növények fejlődésére milyen hatással vannak a különböző helyről származó vízminták.

***Zuzmótérképezés***

Ajánlott korosztály: 6-8. osztály

Ajánlott időpont: egész évben

Időtartam: 2-3 óra

A levegő tisztaságára érzékeny zuzmók vizsgálata és térképezése segítségével a résztvevők pontosabb képet kaphatnak a környezetük levegőminőségéről.

***Lábnyompecsétek készítése***

Ajánlott korosztály: 7-9. osztály

Ajánlott időpont: egész évben

Időtartam: 2-3 óra

A foglalkozás során a résztvevők süthető gyurma segítségével készíthetnek állatnyomokat formázó pecséteket, így megtanulják felismerni azokat.

***Gubacsgyűjtés és -határozás***

Ajánlott korosztály: 7-10. osztály

Ajánlott időpont: ősz

Időtartam: 2 óra

Az erdőben tett séta közben a tanulók gubacsokat gyűjtenek, megismerkednek azok létrejöttének okaival, változatosságukkal és szerepükkel az élővilágban.

***Éjszakai erdei túra***

Ajánlott korosztály: 6-11. osztály

Ajánlott időpont: nyár

Időtartam: 4 óra

Az éjszakai erdőben tett séta során a résztvevők egy igazán különleges kalandban vehetnek részt, hiszen le kell győzniük bizonyos félelmeiket, és így kell csapatuk segítségével megoldaniuk a kapott feladatokat. A program kiváló csapatépítő erővel bír.

***Szabadulószoba (Darwin dolgozószobája)***

Ajánlott korosztály: 9-11. osztály

Ajánlott időpont: egész évben

Időtartam: 1,5 óra

Résztvevők maximális száma: 10

A bezárt szobából különböző logikai feladványok segítségével kell kijutnia a résztvevőknek, akiknek azon kívül, hogy meg kell dolgoztatniuk az agyukat, a csapatmunkát is gyakorolniuk kell.

***Kincskeresés az erdőben***

Ajánlott korosztály: 6-11. osztály

Ajánlott időpont: egész évben

Időtartam: 3 óra

A tanulóknak az erdőben elrejtett feladványok segítségével kell megtalálniuk a helyes útvonalat, melynek végén értékes „kincs” lesz a jutalmuk.

***Amatőr csillagász programok***

Ajánlott korosztály: 6-11. osztály

Ajánlott időpont: egész évben, időjárás függvényében

Időtartam: 2 óra

Az éjszakai égbolt vizsgálata távcső segítségével. A foglalkozás végére a résztvevők megismerkedhetnek a leglátványosabb csillagokkal, csillagképekkel és bolygókkal.

***Élőhelyhatározás és természetességmérés***

Ajánlott korosztály: 6-9. osztály

Ajánlott időpont: nyár

Időtartam: 2-3 óra

A foglalkozás során a résztvevők megismerkedhetnek a területre leginkább jellemző élőhelyekkel és azok természetességi állapotát is képesek lesznek megbecsülni.

***Fakor- és fatömeg meghatározás***

Ajánlott korosztály: 6-9. osztály

Ajánlott időpont: egész évben

Időtartam: 2-3 óra

A résztvevők megismerkednek néhány módszerrel, amelyek a fák korának és tömegének becslésére szolgálnak.

***Szúnyogok, kullancsok vizsgálata***

Ajánlott korosztály: 7-9. osztály

Ajánlott időpont: tavasztól őszig

Időtartam: 2-3 óra

Környezetünk legelterjedtebb vérszívó parazitáival, azok gyűjtési módszereivel és életmódjával ismerkedhetnek meg a tanulók a foglalkozás során.

***Cönológiai felmérés***

Ajánlott korosztály: 9-11. osztály

Ajánlott időpont: nyár

Időtartam: 3 óra

A cönológiai felmérés segítségével különböző növénytársulások felépítését, fajösszetételét és működését ismerhetik meg a résztvevők.

***Gőtecsapdázás***

Ajánlott korosztály: 7-9. osztály

Ajánlott időpont: tavasz

Időtartam: 2x2 óra

A tanulók megismerik a farkos kétéltűek csapdázásának egyik módszerét, a gőték életmenetét és anatómiáját.

***A víz felületi feszültsége***

Ajánlott korosztály: 6-9. osztály

Ajánlott időpont: tavasztól őszig

Időtartam: 2-3 óra

A résztvevők megismerkednek a víz felületi feszültségének fizikai és kémiai szerepével, illetve szerepével az élővilágban.

***Az élet fája (parszimónia analízis)***

Ajánlott korosztály: 9-11. osztály

Ajánlott időpont: egész évben

Időtartam: 3 óra

A résztvevők megismerkednek a törzsfák készítésének alapjaival leegyszerűsített példák segítségével.

***Talajok összetételének vizsgálata***

Ajánlott korosztály: 9-11. osztály

Ajánlott időpont: tavasztól őszig

Időtartam: 2x1,5 óra

A tanulók megismerkednek a talajok összetételének egyik vizsgálati módszerével, az ülepítéssel. A vizsgálat segítségével megbecsülhető, hogy milyen szemcseösszetétel jellemző az adott talajmintákra.

***Vinogradszki-henger készítése***

Ajánlott korosztály: 9-11. osztály

Ajánlott időpont: tavasztól őszig

Időtartam: 2x1,5 óra

A vizsgálat során a tanulók megismerkednek a talaj mikrobiológiájának alapjaival.

***Fűfej készítése***

Ajánlott korosztály: 6-9. osztály

Ajánlott időpont: egész évben

Időtartam: 3 óra

A résztvevők egy-egy fűfej babát készítenek maguknak, aminek a „haját” növények (fűfélék) adják. Az elkészült babákat hazavihetik további gondozásra.

***Biológiai vízminősítés BISEL módszerrel***

Ajánlott korosztály: 6-9. osztály

Ajánlott időpont: nyár

Időtartam: 3 óra

Az élővizek minőségének vizsgálatára használt BISEL módszer alapja az, hogy a vízi élőlények más-más vízszennyezettséget képesek elviselni. A foglalkozás során képet kaphatunk arról, hogy mennyire szennyezett az általunk kutatott víztér.

***Papíröntés***

Ajánlott korosztály: 6-8. osztály

Ajánlott időpont: egész évben

Időtartam: 2x2 óra

A foglalkozás során a gyerekek megismerkedhetnek a papírhulladék újrahasznosításának egyik lehetséges módjával, a papíröntéssel. A két alkalmat felölelő program első részében a papír kiöntése történik meg, majd a másodikon az elkészült alapanyag dekorálása az őszi erdőben található anyagokkal. A folyamat végén mindenki hazavihet egy saját maga által készített képeslapot.

***Papírkromatográfia***

Ajánlott korosztály: 8-11. osztály

Ajánlott időpont: egész évben

Időtartam: 4 óra

A tanulók megismerkedhetnek az ún. kromatográfia módszerével, melynek segítségével a változatos színvilágú őszi falevelek színanyagait vizsgálhatjuk meg és mutathatjuk ki. A látványos eljárás különböző változatait ma is elterjedten használják molekuláris biológiai és biokémiai vizsgálatok során.

***Játék az állati szövetekkel***

Ajánlott korosztály: 9-11. osztály

Ajánlott időpont: egész évben

Időtartam: 3 óra

A foglalkozás során a tanulók játékos formában ismerkedhetnek meg az állati szövetek felépítésével, működésével és felismerésük alapjaival.

***Rovargyűjtési és -preparálási módszerek***

Ajánlott korosztály: 6-9. osztály

Ajánlott időpont: nyár

Időtartam: 2x3 óra

A foglalkozások során a résztvevők megismerkedhetnek a legelterjedtebb rovargyűjtési módszerekkel és a begyűjtött minták preparálásának alapjaival.

***Állat-növény háború***

Ajánlott korosztály: 6-11. osztály

Ajánlott időpont: nyár

Időtartam: 3 óra

Ez a játék nagyobb társaságok számára nyújthat nagyszerű élményt. A játék menete megegyezik a számháborúval, azzal a különbséggel, hogy itt a játékosok kódszámok helyett 5-6 betűs állat- illetve növényneveket viselnek a fejükön. Az a játékos, akinek „nevét” az ellenfél csapatából kikiáltja valaki, az kiesett.

***Fenolftalein háború***

Ajánlott korosztály: 6-11. osztály

Ajánlott időpont: nyár

Időtartam: 3 óra

Ez a játék nagyobb társaságok számára nyújthat nagyszerű élményt. A játék lényege az, hogy mindenki kap egy fenolftaleinnel átitatott papír szívet, amelyet egy biztosítótűvel a játékosok ruházatára tűzünk. Minden játékos kap egy orvosi fecskendőt, és a csapatok egy-egy vödör szappanos vizet. A szappanos víz a lúgos kémhatása miatt vörösre színezi a fenolftaleinnel átitatott papírszíveket. Akit találat ér, az kiesik.

***Kockás kotuliliom túra***

Ajánlott korosztály: 6-11. osztály

Ajánlott időpont: kora tavasz

Időtartam: 3 óra

A túra során a résztvevők az Erdei Iskola közelében található Masonca rétet látogatják meg, amelyen kora tavasszal virít a Vörös Könyves kockás kotuliliom. A kirándulás során a gyerekek kenuval kelnek át a Szernye-csatornán.